**Rīkojuma projekta „Par ēnu ekonomikas apkarošanas pasākumu īstenošanā iesaistīto institūciju amatpersonu darbinieku motivēšanu un apropriācijas palielinājumam novirzāmo finansējuma apjomu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
|  1. | Pamatojums | Rīkojuma projekts sagatavots, ņemot vērā likuma „Par valsts budžetu 2013.gadam” 42.punktā minēto, kurš paredz, ka, ja 2013.gada sešu un deviņu mēnešu laikā ēnu ekonomikas apkarošanas pasākumu īstenošanā iesaistīto institūciju darbības rezultātā būtiski tiek uzlabota situācija ēnu ekonomikas apkarošanā un godīgas konkurences veicināšanā un tiek prognozēti ievērojami uzlabojumi arī līdz gada beigām, tad Ministru kabinets pieņem lēmumu par ēnu ekonomikas apkarošanas pasākumu īstenošanā iesaistīto institūciju amatpersonu (darbinieku) motivēšanu un apropriācijas palielinājumam novirzāmo finansējuma apjomu. |
|  2. | Pašreizējā situācija un problēmas | Kā liecina veiktie pētījumi ēnu ekonomikas apkarošanas jomā (t.i., Stokholmas Ekonomikas augstskolas Rīgā izstrādātie ikgadējie ziņojumi par ēnu ekonomikas indeksu Baltijas valstīs), ēnu ekonomikas līmenis jau otro gadu pēc kārtas strauji samazinās. Ēnu ekonomikas indekss Latvijā pagājušajā gadā ir samazinājies līdz 21,1 % no IKP, kas ir diezgan radikāls pavērsiens salīdzinājumā ar iepriekšējiem gadiem (2011.gadā - 30,2 %, 2010.gadā - 38,1 %). Arī pēc Austrijas Johanesa Keplera Universitātes profesora F.Šneidera pētījuma datiem ēnu ekonomikas apjoms Latvijā samazinās, t.i., 2012.gadā - 26,1 %, 2011.gadā - 26,5 %, 2010.gadā - 27,3 %, un tiek izteikta prognoze, ka 2013.gadā ēnu ekonomika samazināsies līdz 25,5 %.Valsts ieņēmumu dienests (turpmāk – VID) 2013.gada pirmajos deviņos mēnešos iekasējis 3 586,67 milj. latu, pārsniedzot plānotos nodokļu ieņēmumus par 137,26 milj. latu jeb 4,0 %.VID administrēto budžeta ieņēmumu rādītājus ir ietekmējusi gan VID administrējošo darbību rezultātu uzlabošana, gan ekonomiskās situācijas stabilizēšanās, gan izmaiņas saistošajos normatīvajos aktos. Būtiska nozīme nodokļu iekasēšanas uzlabošanā un rezultatīvo rādītāju paaugstināšanā prioritārajās darbības jomās ir arī VID darbinieku motivācijai – piemaksām un prēmijām par ieguldījumu un sekmīgu darbu ēnu ekonomikas mazināšanā un godīgas konkurences veicināšanā. Tiek prognozēts, ka kopējā VID administrēto valsts budžeta ieņēmumu plāna izpilde 2013.gadā būs 103,0% apmērā, virs plāna iekasējot 138,93 milj. latu.Valsts policijas Galvenās kriminālpolicijas pārvaldes darbības rezultātā 2013.gada 9 mēnešos pārtraukta 76 organizēto un noziedzīgo grupu darbība, t.sk. saistībā ar narkotisko un psihotropo vielu nelegālo apriti – 20; cilvēku tirdzniecību, personu nosūtīšanu seksuālai izmantošanai, sutenerismu – 7; dažādām zādzībām – 25; akcīzes preču nelegālo apriti – 2; nelikumīgām darbībām ar finanšu instrumentiem un maksāšanas līdzekļiem – 1; laupīšanām – 13; izspiešanu – 1; ES fondu līdzekļu izkrāpšanu – 1 u.c. Jānorāda, ka organizētās noziedzības darbība aizvien vairāk tiek saistīta ar legālo biznesu un finanšu līdzekļu novirzīšanu legālā biznesa attīstībai.Pārskata periodā Valsts robežsardzes amatpersonas konstatēja 222 (2012.gada deviņos mēnešos – 153) nelikumīgas preču pārvietošanas gadījumus. Lielākā daļa no atklātajām kontrabandas precēm bija tabakas izstrādājumi.2013.gada 9 mēnešos Darba inspekcija kopumā veica 7803 pārbaudes, tai skaitā 2690 uzņēmumu pārbaudes saistībā ar nereģistrētās nodarbinātības pārkāpumu atklāšanu (2012.gadā - 2252 pārbaudes), no tām 23,12% pārbaudes bija rezultatīvas (gadā plānots - 25%). Atskaites periodā tika konstatētas 1261 nereģistrēti nodarbinātas personas. Pēc pārbaudes veikšanas ar 262 personām tika noslēgti rakstveida darba līgumi un minētās personas tika reģistrētas Valsts ieņēmumu dienestā kā darba ņēmēji, savukārt par 999 konstatēto nereģistrēti nodarbināto personu Valsts ieņēmumu dienestā ziņu nav. Jāatzīmē tomēr pozitīva tendence, jo salīdzinot ar iepriekšējo gadu proporcionāli ir pieaudzis to gadījumu skaits, kad pēc Darba inspekcijas pārbaudes tiek noslēgti darba līgumi un darba attiecības tiek reģistrētas (2013.gadā darba līgumi pēc Darba inspekcijas pārbaudes ir noslēgts ar 21% nereģistrēti nodarbināto, 2012.gadā - ar 16%). 2013.gada 9 mēnešos 119 uzņēmumos konstatētas 174 personas, kuras darba attiecības uzsākušas pārbaudes dienā vai dienu pirms tās (uz „pirmās dienas" darba līguma pamata nodarbinātie).Pārtikas un veterinārais dienests 2013.gada 9 mēnešos veica 30913 pārbaudes pārtikas uzņēmumos. Pārbaudēs konstatējot: * Pārtikas ražošana bez normatīvajos aktos noteiktās reģistrācijas, atzīšanas PVD (zivju šķirošanas līnijas darbība, cūku novietnes, dzīvnieku kaušana, gaļas realizācija, kūpinātu zivju fasēšana un realizācija ārpus LV teritorijas, augu izcelsmes produktu ražošana - fasēšana, dārzeņu fasēšana, dzīvnieku izcelsmes produkcijas uzglabāšana) - 9 gadījumi;
* Iesaistīšanās pārtikas apritē bez normatīvajos aktos noteiktās reģistrācijas PVD (starpniecība, vairumtirdzniecība) - 34 gadījumi;
* Patērētāju maldināšana (piena produktu kontrolē - siera izstrādājums tiek realizēts kā siers, dārzeņu aprites kontrolē - izcelsmes valsts norādes) - 5 gadījumi;
* Nelegālas, bez izcelsmi apliecinošiem dokumentiem, ar beigušos realizācijas derīgumu termiņiem, pārtikas produktu realizācija - 14 gadījumi.

Valsts meža dienests 2013.gada deviņos mēnešos administrējošo darbību rezultātā īstenojis pasākumus ēnu ekonomikas apkarošanā un godīgas konkurences veicināšanā, kā rezultātā samazinājusies iznīcinātā un bojātā meža platība attiecīgi par 44% un 33%, salīdzinot ar 2012.gada deviņiem mēnešiem. Tāpat par 7% palielinājies to pārkāpumu gadījumu skaits, kad mežam nav tikuši nodarīti zaudējumi, kas liecina par efektīvu iestādes darbu lielu pārkāpumu novēršanā. Lai arī kopējais pārkāpumu skaits, salīdzinot ar 2012.gada deviņiem mēnešiem, palielinājies par 5%, šādas pārkāpumu skaita izmaiņas vērtējamas kā nebūtiskas, uzsverot to, ka kopumā meža apsaimniekošanu un izmantošanu reglamentējošo normatīvo aktu pārkāpumi kļuvuši sabiedriski mazāk bīstami.Valsts augu aizsardzības dienests 2013.gada deviņos mēnešos veicis pārbaudes 637 tirdzniecības vietās, 66 gadījumos konstatējot maznozīmīgus pārkāpumus un 16 gadījumos ierosinot administratīvo pārkāpumu lietas.Noziedzīgi iegūtu līdzekļu legalizācijas novēršanas dienests 2013.gada deviņos mēnešos no likuma subjektiem ir saņēmis un apstrādājis 12 455 ziņojumus par neparastiem un aizdomīgiem finanšu darījumiem.Ziņojumu apstrādes procesā, it īpaši lietās par izvairīšanos no PVN nomaksas, liels daudzums nepieciešamās informācijas (tajā skaitā par komersantu kontiem ārvalstu bankās un finanšu līdzekļu plūsmām) tiek iegūts starptautiskās sadarbības rezultātā ar analoģiskiem citu valstu dienestiem. Šis Noziedzīgi iegūtu līdzekļu legalizācijas novēršanas dienesta darbības virziens iegūst arvien lielāku nozīmību, jo lielās legalizācijas darījumu shēmas vienā to daļā iespiežas arī ārvalstu finanšu sistēmās. |
|  3. | Saistītie politikas ietekmes novērtējumi un pētījumi |  Nav attiecināms. |
|  4. | Tiesiskā regulējuma mērķis un būtība | Mērķis ir motivēt iesaistīto institūciju amatpersonas (darbiniekus) cīņai ar ēnu ekonomiku.  |
|  5. | Projekta izstrādē iesaistītās institūcijas | Finanšu ministrija (Valsts ieņēmumu dienests), Iekšlietu ministrija (Valsts policija, Valsts robežsardze), Labklājības ministrija (Valsts darba inspekcija), Zemkopības ministrija (Pārtikas un veterinārais dienests, Valsts meža dienests, Valsts augu aizsardzības dienests), Prokuratūra (Noziedzīgi iegūtu līdzekļu legalizācijas novēršanas dienests) |
|  6. | Iemesli, kādēļ netika nodrošināta sabiedrības līdzdalība | Nav attiecināms. |
|  7. | Cita informācija | Nav attiecināms. |

|  |
| --- |
| II. Tiesību akta projekta ietekme uz sabiedrību |
|  1. | Sabiedrības mērķgrupa | Nav attiecināms. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Attieksies uz visu iesaistīto institūciju amatpersonām (darbiniekiem), kuru darba pienākumos ir kontroles pasākumu īstenošana cīņai ar ēnu ekonomiku. |
|  3. | Tiesiskā regulējuma finansiālā ietekme | Nav attiecināms |
|  4. | Tiesiskā regulējuma nefinansiālā ietekme | Nav attiecināms. |
|  5. | Administratīvās procedūras raksturojums | Nav attiecināms. |
|  6. | Administratīvo izmaksu monetārs novērtējums |  Nav attiecināms. |
|  7. | Cita informācija |  Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Rādītāji | 2013 | Turpmākie trīs gadi (tūkst. euro) |
| 2014 | 2015 | 2016 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
|  1. Budžeta ieņēmumi: | 682 365,8 | 39 700,0 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 0 | 1 985,0 | 0 | 0 | 0 |
|  2.1. valsts pamatbudžets | 0 | 0 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 37 715,0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi)  | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: | X | 37 715,0  | 0 | 0 | 0 |
|  5.1. valsts pamatbudžets |  | 0 | 0 | 0 |
|  5.2. speciālais budžets |  | 0 | 0 | 0 |
|  5.3. pašvaldību budžets |  | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
|  |
| 6.2. detalizēts izdevumu aprēķins | Ēnu ekonomikas apkarošanās iesaistīto institūciju amatpersonu (darbinieku) motivēšanai apropriācijas palielinājumam novirzāmais finansējuma apjoms 1 985 000 latu, kas ir 5 procenti no valsts budžetā plānoto nodokļu ieņēmumu pārpildes 39 700 000 latu, kuri uzskatāmi par ieņēmumiem, realizējot ēnu ekonomikas ierobežošanas pasākumus. Atbilstoši likuma „Par valsts budžetu 2013.gada”42.pantā noteiktajam, finanšu ministram ir tiesības palielināt apropriāciju izdevumiem, tajā skaitā novirzot atlīdzībai attiecīgajā budžeta programmā: Finanšu ministrijai (Valsts ieņēmumu dienestam) ne vairāk kā 79,5 procentus; Iekšlietu ministrijai (Valsts policijai, Valsts robežsardzei) ne vairāk kā 16 procentus; Labklājības ministrijai (Valsts darba inspekcijai) ne vairāk kā 2 procentus; Zemkopības ministrijai (Pārtikas un veterinārajam dienestam, Valsts meža dienestam, Valsts augu aizsardzības dienestam) ne vairāk kā 2 procentus un prokuratūrai (Noziedzīgi iegūtu līdzekļu legalizācijas novēršanas dienestam) ne vairāk kā 0,5 procentus no apropriācijas palielinājuma:1. Finanšu ministrijas budžeta programmā 33.00.00 „Valsts ieņēmumu un muitas politikas nodrošināšana” Valsts ieņēmumu dienestam 1 578 075 latu apmērā (tai skaitā atalgojumam 1 271 718 latu apmērā);2. Iekšlietu ministrijas budžeta apakšprogrammā 06.01.00 „Valsts policija” Valsts policijai 222 320 latu apmērā (tai skaitā atalgojumam 173 785 latu apmērā) un budžeta programmā 10.00.00 „Valsts robežsardzes darbība” Valsts robežsardzei 95 280 latu apmērā (tai skaitā atalgojumam 76 783 latu apmērā);3. Labklājības ministrijas budžeta apakšprogrammā 21.01.00 „Darba tiesisko attiecību un darba apstākļu kontrole un uzraudzība” Valsts darba inspekcijai 39 700 latu apmērā (tai skaitā atalgojumam 31 993 latu apmērā);4. Zemkopības ministrijas budžeta apakšprogrammā 20.01.00 „Pārtikas drošības un veterinārmedicīnas valsts uzraudzība un kontrole” Pārtikas un veterinārais dienestam 15 963 latu apmērā (tai skaitā atalgojumam 12 864 latu apmērā), budžeta apakšprogrammā 24.01.00 „Meža resursu valsts uzraudzība” Valsts meža dienestam 18 399 latu apmērā (tai skaitā atalgojumam 14 827 latu apmērā) un budžeta programmā 27.00.00 „Augu veselības un augu aprites uzraudzība” Valsts augu aizsardzības dienestam 5 338 latu apmērā (tai skaitā atalgojumam 4 302 latu apmērā);Prokuratūras budžeta programmā 02.00.00 „Noziedzīgi iegūtu līdzekļu legalizācijas novēršana” Noziedzīgi iegūtu līdzekļu legalizācijas novēršanas dienestam 9 925 latu apmērā (tai skaitā atalgojumam 7 998 latu apmērā). |
| 7. Cita informācija |  |
|  |  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
|  1. |  Nepieciešamie saistītie tiesību aktu projekti | Nav attiecināms. |
|  2. |  Cita informācija |   |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Likumprojekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Likumprojekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
|  1. |  Projekta izpildē iesaistītās institūcijas |  Finanšu ministrija (Valsts ieņēmumu dienests), Iekšlietu ministrija (Valsts policija, Valsts robežsardze), Labklājības ministrija (Valsts darba inspekcija), Zemkopības ministrija (Pārtikas un veterinārais dienests, Valsts meža dienests, Valsts augu aizsardzības dienests), Prokuratūra (Noziedzīgi iegūtu līdzekļu legalizācijas novēršanas dienests). |
|  2. |  Projekta izpildes ietekme uz pārvaldes funkcijām |  Nav attiecināms. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Nav attiecināms. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Nav attiecināms. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Nav attiecināms. |
|  6. |  Cita informācija |  Nav. |

 Finanšu ministra vietā –

 aizsardzības ministrs A.Pabriks

12.11.2013. 11:30.

1776

Edgars Šidlovskis, 67083894

Edgars.Sidlovskis@fm.gov.lv